Testovi za rano otkrivanje Alchajmera
U studiji je korišćen test krvi kako bi se ustanovio nivo odredjenog proteina u mozgu, koji bi mogao da bude znak oštećenja na mozgu 
Lekarima je poznato da ljudski mozak počinje da se menja 10 do 15 godina pre nego što se pojave simptomi Alchajmerove bolesti. Pošto lek ne postoji, barem ne još, istraživači su tragali za jeftinim načinima za rano testiranje ljudi kako bi se odložilo, ili jednog dana sprečilo, napredovanje bolesti. Doktor Madav Tambiseti je iz Nacionalnog instituta za starenje koji je deo Nacionalnih instituta za zdravlje. „ Doktor Tambiseti predvodio je studiju u kojoj je korišćen test krvi kako bi se ustanovili nivoi odredjenog proteina u mozgu – beta amiloida – za koji se smatralo da predstavlja oznaku bolesti. Beta amiloid je takodje prisutan u spinalnoj tečnosti ljudi koji imaju Alchajmerovu bolest. Najčešći načini da se ustanovi prisustvo bolesti su korišćenje magnetne rezonance i pozitronske tomografije. Ti testovi su veoma skupi. Još jedan način, uzimanje uzorka spinalne tečnosti je invazivan. Test krvi mogao bi da bude jeftin i mogao bi da se koristi u široj upotrebi na ljudima za koje se smatra da su zdravi, pre nego što se pojave simptomi Alchajmerove bolesti. U ovoj studiji, istraživači su analizirali uzorke krvi 57 volontera koji nisu imali simptome. Oni su takodje merili nivo amiloida pomoću pozitronske tomografije. Ustanovili su da su oni, koji su imali visoke nivoe tog proteina u krvi, imali i značajno veće količine istog proteina u delu mozga koji kontroliše memoriju. Jedan drugi test uključuje novu vrstu snimanja kojim može da se ustanovi protein u mozgu. U Upravi za hranu i lekove nedavno je održana rasprava o novoj vrsti obojene tečnosti koja se vezuje za protein i može da se vidi na pet skeneru. I dok pet skener nije ništa novo, specijalna radioaktivna farba jeste. Ljudi koji su bili na kraju svog života složili su se da im mozak bude snimljen i da njihovo telo, nakon smrti, bude podvrgnuto autopsiji. Istraživači su registrovali da su se skoro kod svih ljudi koji su umrli tokom studije, rezultati snimanja skenerom poklapali sa rezulttatima autopsije. Doktor Tambiseti učestvovao je na nezavisnom savetodavnom panelu u Upravi za hranu i lekove. Panel je preporučio da Uprava uslovno odobri pomenutu obojenu tečnost. Doktor Nil Bakholc je šef odeljenja za demenciju i starenje u Nacionalnom institutu za starenje. On kaže da je preduzimanje koraka na vreme najvažnije, isto kao i proučavanje promena na mozgu pre pojave demencije. „ Postoji potreba da se deluje veoma brzo u istraživanjima kontrole napredovanja Alchajmerove bolesti jer ljudi u celom svetu žive sve duže. To znači da će više ljudi, više onih koji pružaju negu, više porodica i više novca za zdravstvo, biti pogodjeno tom bolešću od koje već pati 20 miliona ljudi širom sveta.